**Meghívó**

**Ökoiskola Információs nap – 2015. február 25.**

A Közép-dunántúli régióban, Fejér, Komárom-Esztergom és Veszprém megyékben a Gaja Környezetvédő Egyesület a Hulladék Munkaszövetség partnereként mint regionális forrásközpont 2014-2016 között segíteni kívánja a régió oktatási intézményeit abban, hogy sikeresen pályázzanak a Zöld Óvoda és az Ökoiskola címek elnyerésére.

A Vidékfejlesztési Minisztérium és az Emberi Erőforrások Minisztériuma megbízásából a Magyar Mezőgazdasági Múzeum nyílt pályázatot hirdet óvodák számára „Zöld Óvoda” és „Örökös Zöld Óvoda" cím elnyerésére. Az Emberi Erőforrások Minisztériuma és a Vidékfejlesztési Minisztérium megbízásából az Oktatáskutató és Fejlesztő Intézet nyílt pályázatot hirdet magyarországi székhelyű nevelési-oktatási intézmények számára Ökoiskola és Örökös Ökoiskola cím elnyerésére.

A pályázatok *célja*, hogy mind az óvodás mind az iskolás korosztály sajátos, korcsoportjának megfelelő élményekre és tapasztalatra építő, azaz tevékenységorientált környezeti nevelésben részesüljön.

A pályázatok *tárgya*, hogy a kidolgozott kritériumrendszer alapján dolgozó óvodák a „Zöld Óvoda” és az „Örökös Zöld Óvoda" címet, az iskolák pedig az „Ökoiskola”és az „Örökös Ökoiskola” címet viselhessék.

Az Oktatáskutató és Fejlesztő Intézet SH/4/5 kódszámmal, **Zöld Óvoda-, Ökoiskola programok kiszélesítése** című projektjének megvalósítását a Svájci Szövetségi Tanács hozzájárulása és a Magyar Állam társfinanszírozása támogatja a Svájci-Magyar Együttműködési Program keretében. A cél a gyerekek, környezettudatosságának erősítése, a környezeti nevelési tevékenységek színvonalának növelése és a Natura 2000 területek ismertségének növelése.

A mentorálási tevékenység ingyenes, a programban *regisztrált* oktatási intézmények módszertani tapasztalatcseréken, akkreditált képzéseken is részt vehetnek. A regionális forrásközpontok információt nyújtanak a megjelent legfrissebb szakirodalomról, oktatóanyagról, módszertani újdonságokról, a régióban található oktatóközpontokról, bemutatóhelyekről, s eljuttatják az intézményekbe a régióspecifikus Natura 2000 segédanyagot is.

Személyes tanácsadással, *megyei* információs és mentorálási napok, tapasztalatcserék szervezésével kívánjuk a pályázó intézmények munkáját segíteni.

**Ennek a programnak a keretében kerül sor információs napunkra Veszprémben.**

Rendezvényünkre pedagógusokat, civil szervezeteket és szakértőket várunk.

**Időpont: február 25. (szerda) 13:00 -17:00**

**Helyszín: Veszprémi Báthory István Általános Iskola és Köznevelési Típusú Sportiskola**

**8200 Veszprém Halle utca 10.**

PROGRAM:

13.00-ig regisztráció

13.00 – 14.00 az ökoiskola programjának bemutatása, háttere, előnyei, a címpályázat bemutatása

14.00 – 14.20 szünet, Zöld Kiállítás

14.20 – 16.00 műhelymunka (a címpályázat során felmerülő nehézségek, akadályok) és a címet már elnyert Báthory István Ökoiskola bemutatkozása

16:00 – 16.20 szünet, Zöld Kiállítás

16:20 – 17:00 a Natura 2000 területek bemutatása

Meghívott szervezetek:

Balaton-felvidéki Nemzeti Park - Somlai Szilárd

Kör Alapítvány Veszprém - Mátyás Mónika

Nők a Balatonért Egyesület - Szauer Rózsa

Az eseményen való részvétel ingyenes, azonban online regisztrációhoz kötött!

<https://docs.google.com/forms/d/1m1cgpraf1V7fgIg0xlIywXMOdEC4YjXBaksoPn2qq3M/viewform?usp=send_form>

További információ:

**Vajgerné Bőhm Erika**

E-mail: okoiskola@gajaegyesulet.hu

Telefon: 06-20/954-77-00

A programot az Oktatáskutató és Fejlesztő Intézet (OFI) Zöld Óvoda-, Ökoiskola programok kiszélesítése c. projektjének keretében végezzük, amelynek megvalósítását a Svájci Szövetségi Tanács Hozzájárulása és a Magyar Állam társfinanszírozása támogatja.